— З вялікім хваляваннем буду казаць пра лёс рускай літаратуры, якая перажывае няпросты час, хоць аўтараў і вельмі шмат. Увогуле няма нацыянальных літаратур, ёсць проста літаратура: добрая, якую чытаюць усе і любяць. Калі ж яе няма — застаецца чытво, якое мала перакладаецца, але шмат чытаецца — і гэта адна з асноўных на сёння праблем. Наша славянская літаратура (ды і ўвогуле нармальная літаратура) знаходзіцца ў вельмі складанай сітуацыі. Не выключана магчымасць таго, што над намі сыдуцца дзве моўныя хвалі. Першая — англа-амерыканская, якая нясе з сабой шырспажыўскае смецце. І другая хваля, для нас пакуль не вядомая, — азіяцка-цюркская (сюды дадаю яшчэ і Кітай). Нам трэба аб'яднацца і адстаяць сваю агульную самабытнасць, іначай не ведаю, да чаго дажывём...